13. De offentlige finanser i ØMU - 2007 og 2008 (

Reinhard Rack
- (DE) Fru formand! Jeg har følgende forespørgsel. Når vi afholder højtidelige møder her, er der altid et kamera midt imellem siddepladserne. Det er ikke altid nemt for kameramændene at arbejde der, og det er også et problem for medlemmerne, at der er et kamera der, hvor vi gerne vil arbejde. Kunne vi ikke ændre pladstildelingen, hvis vi skal have kameraer her? Ellers må en eller anden altså virkelig komme med en bedre teknisk løsning.
Formanden
Vi skal høre de kompetente myndigheder.
Christopher Heaton-Harris
- (EN) Fru formand! Jeg har prøvet at vinke til en betjent under hele afstemningsproceduren for at afgive stemmeforklaringer, men da De håndterede afstemningerne så flot, og vi kom så hurtigt igennem dem, er ingen af betjentene kommet herhen endnu. Jeg sidder med et stykke papir, hvorpå der står, at jeg gerne vil afgive to mundtlige stemmeforklaringer om McGuinness- og Breyer-betænkningerne. Jeg håber, De vil lade mig gøre det.
Avril Doyle
- (EN) Fru formand! Det samme gør jeg, hvis De vil udvise samme overbærenhed med mig. Min anmodning er også på vej hen til Dem.
